ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ 
1ο ΘΕΜΑ 
1.α.
(Ι) Να χαρακτηρίστε τις παρακάτω προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:
1. Την ανώτατη στρατιωτική και πολιτική εξουσία του θέματος ασκούσε ο στρατηγός.
2. Τον 8ο αιώνα το Φραγκικό βασίλειο περιλάμβανε τη σημερινή Γαλλία και τμήμα της σημερινής Ισπανίας.
3. Τον 11ο αιώνα η τάξη των επιχειρηματιών συμμετείχε ενεργά στην πολιτική ζωή του Βυζαντίου. 
4. Οι Μεγάλοι Κομνηνοί ίδρυσαν την Αυτοκρατορία της Τραπεζούντας. 
5. Τον 15ο στη Βαλκανική, ο βοεβόδας της Τρανσυλβανίας Ιωάννης Ουνυάδης δεν προκάλεσε δυσχέρειες στους Τούρκους. 
(μονάδες 5)
(ΙΙ) Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο και καταλήγοντας στο πιο πρόσφατο:
α. Κατάληψη της Προύσας από τους Οθωμανούς
β. Εφεύρεση της τυπογραφίας
γ. Οργάνωση των πρώτων θεμάτων στη Μικρά Ασία
δ.  Κήρυξη της Πρώτης Σταυροφορίας
ε. Έναρξη της Εικονομαχίας
(μονάδες 5)
Μονάδες 10
1β.Να εξηγήσετε το περιεχόμενο των ακόλουθων όρων: ιερός πόλεμος (τζιχάντ), συγχωροχάρτια. 
Μονάδες 7+8=15



